b'\n_START_ARTICLE_\nVerdensutstillingen i Brussel (1897)\n_START_PARAGRAPH_\nVerdensutstillingen i Brussel i 1897 (Exposition Internationale de Bruxelles) var en verdensutstilling som ble avholdt i Brussel, Belgia fra 10. mai til 8. november 1897. Det var den f\xc3\xb8rste offisielle verdensutstillingen som ble avholdt i Brussel. 28 land deltok og 7.8 millioner mennesker bes\xc3\xb8kte utstillingen gjennom de 6 m\xc3\xa5nedene den varte._NEWLINE_Utstillingens hovedattraksjon var Cinquantenaire-parken og en koloniseksjon som fremviste Leopold IIs _NEWLINE_personlige eiendom Fristaten Kongo. Her stilte man blant annet ut utstoppede afrikanske dyr og en landsby hvor det bodde 60 afrikanere i den perioden utstillingen varte.\n_START_SECTION_\nArt nouveau\n_START_PARAGRAPH_\nUtstillingens designere var art nouveau-arkitekter som Henry van de Velde, Paul Hankar, G\xc3\xa9d\xc3\xa9on Bordiau, og Gustave Serrurier-Bovy. Henri Privat-Livemont produserte plakater til utstillingen.'